KCM ตั้งบริษัทร่วมทุนในกัมพูชา ลุยผลิต-จำหน่ายหลังคาเหล็ก
KCM ตั้งบริษัทร่วมทุนในกัมพูชา “เอสเคเอสซี เมททอล” ทุนจดทะเบียน 12.14 ลบ. เพื่อผลิตและจำหน่ายหลังคาเหล็ก โครงสร้างเกี่ยวกับเหล็ก
1 ส.ค. 2559

บริษัท เค.ซี.เมททอลชีท จำกัด (มหาชน) หรือ KCM ระบุว่า บริษัทตั้งบริษัทร่วมทุนโดยถือหุ้น 33.33% ในบริษัท เอสเคเอสซี เมททอล โปรดักซ์ จำกัด ในจังหวัดอุดรมีชัย ประเทศกัมพูชา เพื่อผลิตและจำหน่ายหลังคาเหล็ก โครงสร้างเกี่ยวกับเหล็ก และอุปกรณ์เกี่ยวเนื่อง เพื่อเพิ่มช่องทางรายได้จากต่างประเทศ                    
โดยบริษัทดังกล่าวมีทุนจดทะเบียน 1.38 พันล้านเรียล หรือราว 12.14 ล้านบาท มูลค่าที่ตราไว้หุ้นละ 4 พันเรียล หรือราว 35.20 บาท/หุ้น คิดเป็นเงินลงทุนส่วนของบริษัทราว 460 ล้านเรียล หรือประมาณ 4.05 ล้านบาท โดยจะใช้แหล่งเงินทุนจากเงินทุนหมุนเวียนของบริษัท